Pasiūlymas TARYBOS SPRENDIMAS dėl valstybių narių finansinių įnašų Europos plėtros fondui finansuoti 3-osios 2013 m. įnašo dalies /* COM/2013/0696 final - 2013/0335 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Pagal 10-ojo EPF finansinio reglamento 57 straipsnio 3 dalį šiame pasiūlyme nurodoma trečiosios įnašo dalies 2013 m. suma (n+1 metams pagal tame straipsnyje nustatytas procedūras). Taryba turi priimti sprendimą dėl šio pasiūlymo ne vėliau kaip per 21 kalendorinę dieną nuo tos dienos, kai Komisija pateikė pasiūlymą, o valstybės narės turi sumokėti trečiąją įnašo dalį ne vėliau kaip per 21 kalendorinę dieną nuo tos dienos, kai joms buvo pranešta apie Tarybos sprendimą. 3. TEISINIAI PASIŪLYMO ASPEKTAI Pagal 10-ojo EPF finansinio reglamento 57 straipsnio 7 dalį nurodoma Komisijos valdomo finansavimo suma ir EIB valdomo finansavimo suma. Pagal 10-ojo EPF finansinio reglamento 145 straipsnį EIB atsiuntė Komisijai atnaujintus jos valdomų priemonių įsipareigojimų ir mokėjimų įverčius. 10-ojo EPF finansinio reglamento 58 straipsnio 2 dalyje numatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl pagal šį pasiūlymą reikalavimai sumokėti įnašus susiję su 10-ajam EPF nustatytomis Komisijos sumomis ir 9-ajam EPF nustatytomis EIB sumomis. 10-ojo EPF finansinio reglamento 60 straipsnyje nustatyta, kad valstybei narei nesumokėjus mokėtinos įnašų dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka. 2013/0335 (NLE) Pasiūlymas TARYBOS SPRENDIMAS dėl valstybių narių finansinių įnašų Europos plėtros fondui finansuoti 3-osios 2013 m. įnašo dalies EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis, ypač į jo 7 straipsnį, atsižvelgdama į 2008 m. vasario 18 d. Tarybos reglamentą (EB) Nr. 215/2008 dėl 10-ajam Europos plėtros fondui taikomo finansinio reglamento (toliau – 10-ojo EPF finansinis reglamentas), ypač į jo 57 straipsnio 5 dalį, atsižvelgdama į Europos Komisijos pasiūlymą, kadangi: (1) Komisijos siūlymu 2012 m. lapkričio 18 d. Taryba priėmė sprendimą, kuriuo nustatė, kad valstybių narių įnašų į EPF 2013 m. metinės sumos Komisijos dalis yra 3 100 000 000 EUR, o EIB – 250 000 000 EUR; (2) Komisijos siūlymu 2013 m. liepos 18 d. Taryba priėmė šio sprendimo pakeitimą, kuriuo nustatė kad valstybių narių įnašų į EPF 2013 m. metinės sumos Komisijos dalis yra 2 950 000 000 EUR, o EIB – 250 000 000 EUR; (3) 10-ojo EPF finansinio reglamento 58 straipsnio 2 dalyje numatyta, kad reikalavimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl EIB atveju reikėtų panaudoti 9-ojo EPF lėšas; (4) Taryba turėtų priimti sprendimą ne vėliau kaip per 21 kalendorinę dieną nuo tos dienos, kurią Komisija pateikė pasiūlymą, o valstybės narės turėtų sumokėti trečiąją įnašo dalį ne vėliau kaip per 21 kalendorinę dieną nuo tos dienos, kurią joms buvo pranešta apie Tarybos sprendimą, PRIĖMĖ ŠĮ SPRENDIMĄ: 1 straipsnis Valstybių narių Komisijai ir Europos investicijų bankui mokėtinos atskirų 2013 m. EPF įnašų trečiosios dalys nurodomos priede pateikiamoje lentelėje. 2 straipsnis Šis sprendimas skirtas valstybėms narėms. Priimta Briuselyje Tarybos vardu Pirmininkas PRIEDAS 2013 m. EPF įnašų trečiosios dalys (EUR) VALSTYBĖ NARĖ || 9-asis EPF || 10-asis EPF || 3-oji įnašo dalis || Bendra 3-iosios įnašo dalies suma || proc. || proc. || mokėtina || mokėtina || || || EIB, || Komisijai, || || || 9-sis EPF || 10-asis EPF BELGIJA || 3,92 || 3,53 || 1 960 000 || 8 825 000 || 10 785 000 DANIJA || 2,14 || 2,00 || 1 070 000 || 5 000 000 || 6 070 000 VOKIETIJA || 23,36 || 20,50 || 11 680 000 || 51 250 000 || 62 930 000 GRAIKIJA || 1,25 || 1,47 || 625 000 || 3 675 000 || 4 300 000 ISPANIJA || 5,84 || 7,85 || 2 920 000 || 19 625 000 || 22 545 000 PRANCŪZIJA || 24,30 || 19,55 || 12 150 000 || 48 875 000 || 61 025 000 AIRIJA || 0,62 || 0,91 || 310 000 || 2 275 000 || 2 585 000 ITALIJA || 12,54 || 12,86 || 6 270 000 || 32 150 000 || 38 420 000 LIUKSEMBURGAS || 0,29 || 0,27 || 145 000 || 675 000 || 820 000 NYDERLANDAI || 5,22 || 4,85 || 2 610 000 || 12 125 000 || 14 735 000 AUSTRIJA || 2,65 || 2,41 || 1 325 000 || 6 025 000 || 7 350 000 PORTUGALIJA || 0,97 || 1,15 || 485 000 || 2 875 000 || 3 360 000 SUOMIJA || 1,48 || 1,47 || 740 000 || 3 675 000 || 4 415 000 ŠVEDIJA || 2,73 || 2,74 || 1 365 000 || 6 850 000 || 8 215 000 JUNGTINĖ KARALYSTĖ || 12,69 || 14,82 || 6 345 000 || 37 050 000 || 43 395 000 BULGARIJA || || 0,14 || || 350 000 || 350 000 ČEKIJA || || 0,51 || || 1 275 000 || 1 275 000 ESTIJA || || 0,05 || || 125 000 || 125 000 KIPRAS || || 0,09 || || 225 000 || 225 000 LATVIJA || || 0,07 || || 175 000 || 175 000 LIETUVA || || 0,12 || || 300 000 || 300 000 VENGRIJA || || 0,55 || || 1 375 000 || 1 375 000 MALTA || || 0,03 || || 75 000 || 75 000 LENKIJA || || 1,30 || || 3 250 000 || 3 250 000 RUMUNIJA || || 0,37 || || 925 000 || 925 000 SLOVĖNIJA || || 0,18 || || 450 000 || 450 000 SLOVAKIJA || || 0,21 || || 525 000 || 525 000 IŠ VISO ES-27 || 100,00 || 100,00 || 50 000 000 || 250 000 000 || 300 000 000